Upacara basuh astan punika dipunwontenaken manawa umuripun bayi sampun kawan dasa dinten, wekdal ibunipun sampun séhat lan sampun resik. Kegiatan punika dipunwontenaken déning masarakat Suku Kubu, Désa Jantung Manggeris, Jambi.

Tahap-Tahap 
 Pengumpulan lan pengasapan pirantinipun upacara
 Pengasapan putranipun punika kaliyan mbasuh astanipun
 Limrahipun upacara punika dipunpungkasi kanthi dhahar sekul kuning lan ayam panggang sesarengan.

Ancasipun 
Ancasipun upacara basuh astan ingkang dipunwontenaken déning masarakat Suku Kubu punika inggih punika nyuwun kaliyan Ngarsanipun Sang Hyang supados putranipun punika dipunparingi sipat beja kados ta sregep, kiyat lan remen dedamelan, kathah sahabatipun ingkang remen nulung kiyambakipun, tansah séhat lan resik saingga tansah suci, jujur, tuhu, teliti, setia, lan mapinten-pinten kesaénan sanèsipun. Sedaya pangajab punika dipunlamabangaken kanthi manéka warna pirantin upacara kados ta larisan, sekar melati, kaca, benang segelondhong, lan sapanunggilanipun.

Wekdal Upacara 
Upacara punika dipunwontenaken ing wekdal enjing antawisipun tabuh sanga dumugi tabuh sedasa. Kegiatan upacara basuh tangan punika dipunlampahaken déning pihak èstri sebab tiyang èstri punika ingkang paling asring kaliyan putranipun awit putranipun punika taksih alit ngantos dumugi saged ndhèrèk mburu kéwan.

Papan Upacara 
Sedaya kagiyatan upacara basuh astan punika dipunlampahaken wonten ing pondhok alit ingkang prasaja. Pondhok punika dipunyasa wonten ing satengahipun siti ingkang dipuntanemi taneman pertanian. Papanipun punika boten tebih saking sapinggiripun lèpèn.

Pihak- Pihak ingkang dipunlibataken 
 Dukun ingkang mbantu anggènipun babaran
 Ibu ingkang gadhah damel upacara punika
 Tiyang èstri ingkang sampun sepuh (ibu kandhung, ibu marasepuh, lan tetangga ingkang sami rawuh tanpa dipunundang)
 Pihak saking tiyang kakung (rama, garwa, lan sedhèrèk-sedhèrèk)

Pirantinipun Upacara 
 Sekar melati saperlu dipunpendhet toyanipun
 Jeruk
 Kemenyan pethak
 Kaca pasuryan
 Larisan
 Sekul kunyit lengkap kaliyan ayam panggangipun
 Toya degan
 Sisir
 Benang segelondhong
 Kain pethak sekabung
 Arta minangka panebus satunggal ringgit
 Perasapanipun kemenyan

Pantangan 
Pantangan saking dukun ingkang kedah dipuntebihi inggih punika kelapa (degan) ingkang dipunpendhet lan watangipun punika ampun ngantos dhawah. Ancasipun inggih punika supados putranipun punika boten gadhah sipat perajuk.

Chathetan suku

Réferénsi 
Kahar, Tabran. 1985.Upacara Tradisional Daerah Jambi. Jakarta: Departemen Pendidikan dan Kebudayaan Proyek Inventarisasi dan Dokumentasi Kebudayaan Daerah.